سودانده اردو و تیزکار حرکت کوچلری 72 ساعتلیک ینگی آتشکیسیم گه قرار قیلدی.
تیزکار حرکت کوچلری تامانیدن بیریلگن بیاناتده, امریکا قوشمه ایالتلری واسطه چیلیگیده بشری یاردم لر اوچون یول آچیب بیریش, انسانلرنی کسلخانه لر و خوفسیز جای لر گه ییتکزیش و دیپلماتلرنینگ منطقه دن چیقریلیشی مقصدی بیلن کیچه نینگ یریمی دن باشلب 72 ساعتلیک آتشکیسیم گه قرار قیلینگن لیگی بیلدیریلدی.
الجزیره تلویزیونی آرقه لی بیانات بیرگن عسکری بیر نفر مسئول هم اردو نینگ امریکا قوشمه ایالتلری واسطه چیلیگیده گی اوشبو 3 کونلیک آتشکیسیم نی قبول قیلگن لیگینی بیلدیردی.
امریکا قوشمه ایالتلری تشقی ایشلر وزیری آنتونی بلینکن, سودانده گی اوروشلر بیلن علاقه لی یازمه بیانات بیردی.
بلینکن اوشبو بیاناتیده, "سونگی 48 ساعت دوامیده گی مذاکره لر نتیجه سیده سودان اردوسی و تیزکار حرکت کوچلری 24- اپریل کیچه نینگ یریمی دن باشلب 72 ساعتلیک آتشکیسیم خصوصیده کیلیشیب آلدی" دییه قید ایتدی.
بلینکن, امریکا قوشمه ایالتلری نینگ اوشبو مدت دوامیده تامانلرنی آتشکیسیم گه رعایت قیلیش گه چقیرگن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
